text: Tout en lermoiant l'en pria.
   Car moult près dou cuer li toucha
   Ce qu'eles devoit esloignier,
   Car moult avoit chascun d'aus chier.
   Et esloignier li couvenoit,
   Car fine amours li commandoit;
   Et encontre commandement
   D'amours, n'a nul desfendement.
   Ne ele talent n'en avoit.
   Ses cuers pas à ce ne pensoit ;
   Mais bien pensa que, s'il seüssent
   Qui cil ert, et veü l'eüssent,
   Avoec cui ele s'en aloit,
   Que moult grans confors leur seroit.
  